شەفەق نیوز/ نێچیرڤان بارزانی سەرۆک هەرێم کوردستان ، ئمڕوو پەنجشەممە، لەیاد ئەنفال، لە بەیاننامیگ وت: بایەتە حکوومەت فیدراڵی عراق قەرەبۊ لەلیقومیاگ و کەسوکار ئەنفاڵکریاگەیل بکەێد.
سەرۆک هەرێم کوردستان لە بەیاننامیگ رەسیە ئاژانس شەفەق نیوز وت، " ئمڕوو یاد چواردەی نیسان کەەمن و ڕێز لە 182 هەزار هاوڵاتی بی تاوان کوردستان دانەیمن، ئیمە درود ئەرا گیان پاک شەهێدەیلمان بەیمن ک لەساڵ 1988 لە یەکیگ لە قێزەوەنترین تاوانەیل مێژوو گیان لە دەسدان، ک دەسڵاتدارەیل عراقی ئێ کردەوەی کۆمەڵکوشیە وەرانوەریان ئەنجامدان.
وتیش، ئه‌نفال  وه‌ هه‌شت قۆناغ کریایە شمارەیگ فرە ناوچه‌یل هه‌رێم كوردستان گردیە، تا هەمیشە جۊر لەکەی سیایگ ها لە تیوڵ مێژوو و ئه‌نجامده‌رەیلی و ‏وەرپرسیارەتی گشت مرۆڤايه‌تييه‌ ک هه‌رگيز ری نەێدە ئی تاوانەیلە له‌ هۊچ ‏شۊنیگ لەبان زەۊ دوارەو بوود و وه‌ گشت شیوەیگ ری لەلی بگرێد".‏
وت؛  "له‌ وەختیگ هه‌رێم كوردستان وه‌ دۆخیگ هه‌ستيار ڕەدبوود، خاسترین ياد و ‏به‌رزڕاگردن ياد شه‌هيدەیل ئه‌نفال و ته‌واو شه‌هيدەیل كوردستانە، ته‌بايى و ‏وەگەرد یەکبۊن و يه‌كڕزی  هێز و لايه‌نه‌ كوردستانيەیل و پێكهاته‌یلیان وەخاتر ‏مسۆگه‌ركردن و مقیەتیکردن مافه‌ ده‌ستوورييه‌یل و قه‌واره‌ى سياسى و فيدراڵى و ‏ئایندەی هه‌رێم كوردستان".
سەرۆک هەرێم کوردستان وتیش؛ "له‌ وەختیگ دادگای باڵای تاوانه‌یل عراق، ئه‌نفال وه‌ جینۆساید و تاوانیگ دژ مرۆڤایه‌تى و تاوان جه‌نگ ناسان، ئیمە لەی  ياده‌ داواكارين و دووپات کەیمن ک ‏حكوومه‌ت فيدراڵی عراق هالە نوای ئه‌ركیگ ياسايى و ئه‌خلاقى و مرۆیی ئەرا ‏ئەوەگ قه‌ره‌بۊ لێقه‌ومیاگەیل و كه‌سوكار ئه‌نفالكریاگەیل بکەێد تا بڕیگ له‌ زەخمەیل تیمار بوون".
نێچیرڤان بارزانی باسکرد "له‌ هه‌رێم ‏كوردستانيش بایەتە هه‌رچەگ له‌ توانا بوود خزمه‌ت خاستریگ خانه‌واده‌ و كه‌سوكار ئه‌نفالكریاگەیل بكریەێد و تەقەلایلە ئەرا ‏ئاوه‌دانكردن ناوچه‌ ئه‌نفالكریاگەیل و گلەوداین رووفات شه‌هيدەیل وه‌رده‌وام بون، و لەبان ئاست ناوده‌وڵه‌تيش له‌ تەقەلاگانمان وه‌رده‌وام بمینین ئەرا ناسانن ئه‌نفال جۊر جينۆسايد".
